เรื่องร้องเรียน: ขอแจ้งความเดือดร้อนของผู้ใช้ฟุตบาท  ร้าน”เฮียแบะบางโพ” ขายอาหารตอนเย็นถึงดึก พิกัดใกล้ทางลงmrt ฝี่งตลาดบางโพ ตั้งโต๊ะบนฟุตบาท กีดขวางทางคนเดินมาก เหลือช่องให้คนเดินนิดเดียว บางทีต้องลงไปเดินบนถนน เพราะคนมาใหม่ยืนออหน้าร้าน  ร้านนี้เคยแจ้งTraffy fongdue ไปแล้วสองครั้ง พอหละหลวมร้านนี้ก็กลับมาตั้งแบบเห็นแก่ตัว ไม่สนใจคนเดินถนนจะเป็นยังไง มีสิทธิ์อะไรที่มาใช้พื้นที่เกือบเต็มทางเท้า และยังทำหลังคายื่นออกมาอัก  ถ้ามาสังเกตการณ์แนะนำว่ามาประมาณทุ่ม จะเห็นภาพจริง ช่วงศุกร์ เสาร์จะยิ่งตั้งโต๊ะแน่น คิดว่าร้านนี้มีคนใหณ่คนโตมากิน ถึงกล้าทำมาได้ขนาดนี้ ผมอยู่The Tree Bangpo เห็นมาตลอด7-8 ปี เห็นแบบนี้มาตลอด. และถ้าเลี้ยวซ้ายไปทาง ร.พ.บางโพ จนถึงใกล้แยกเตาปูน ช่วงหกโมงเย็น จะมีการตั้งโต๊ะ กีดขวางทางเดินอยู่มากมายหลายร้าน  เคยแจ้งไปแล้ว ยังทำตามอำเภอใจแบบนี้อีก ผมรบกวนเจ้าหน้าที่เขตช่วยให้ทีมมาตรวจสอบและบรรเทาความเดือดร้อนของคนเดินฟุตบาทด้วยครับ ขอบคุณมากครับ
การดำเนินการของเจ้าหน้าที่: ขอบคุณสำหรับข้อมูลนะครับ สำนักงานเขตบางซื่อ โดยฝ่ายเทศกิจ ได้ตรวจสอบร้านดังกล่าวซึ่งอยู่ถนนประชาราษฎร์สาย 1 เป็นร้านจำหน่ายอาหารช่วงเวลากลางคืน ชื่อร้าน "แบะบางโพ"  จากการตรวจสอบ ไม่พบว่ามีการตั้งโต๊ะวางรุกล้ำ มาบนทางเดิน ได้สอบถามเจ้าของร้านแล้วยอมรับว่าได้ตั้งโต๊ะวางรุกล้ำบนทางเท้าจริง เจ้าหน้าที่จึงได้ว่ากล่าวตักเตือน ห้ามกระทำการนำโต๊ะหรือเก้าอี้มาตั้งกีดขวางบนทางเดินตลอดเวลา โดยจัดระเบียบให้ตั้งอยู่เฉพาะแนวร่นของหน้าอาคารตัวเองเท่านั้น หากพบมีการฝ่าฝืน จะดำเนินการเปรียบเทียบปรับทุกครั้งทุกวัน ทั้งนี้ได้จัดเจ้าหน้าที่ชุดสายตรวจเข้มงวดกวดขันตรวจตาบริเวณดังกล่าวอย่างต่อเนื่อง
ความเห็นของผู้แจ้ง: รบกวนเจ้าหน้าที่มาตรวจสอบช่วงเย็นวันศุกร์ เสาร์ ตอนทุ่มกว่าๆ พอคนแน่น ร้านนี้ก็แอบลักไก่ตั้งโต๊ะเต็มพื้นที่ ไม่สนใจประชาชนที่ต้องใช้ฟุตบาท เวลาเดินผ่านร้านคล้ายกับต้องขออนุญาตผ่านร้าน ทุเรศมาก และครั้งนี้แจ้งเป็นครั้งที่ 3 เจ้าหน้าที่แค่ว่ากล่าวตักเตือน มันไม่เบาเกินไปหรือ ร้านคงจะเชื่อหรอก และที่แจ้งไปเรื่องทำหลังคากันฝนยื่นมาเต็มพื้นที่ฟุตบาท เพื่อรองรับลูกค้า ได้ขออนุญาตต่อเติมจากทางเขตหรือเปล่า หรือจะปล่อยปละละเลยแบบนี้ ตอนนี้ผมจะแจ้งไปยังสำนักงานเทศกิจของ กทม อีกที เจ็ดแปดปีที่ผมมาอยู่แถวนี้ เจอการเห็นแก่ตัวของร้านนี้มาตลอด  ไม่เชื่อเจ้าหน้าที่เทศกิจเขตบางซื่อ มาดูตอนทุ่มกว่าวันนี้ได้เลย
พื้นที่: แขวงบางซื่อ เขตบางซื่อ กรุงเทพมหานคร